হৃদরোগ বিশেষজ্ঞের নাম ভাঁড়িয়ে চিকিৎসা! চাঞ্চল্য হরিয়ানার সরকারি হাসপাতালে

ওয়েবডেস্ক- হরিয়ানার (Haryana) এক হাসপাতালে চিকিৎসকের (Doctor) কাণ্ডে চাঞ্চল্য ছড়িয়েছে। এমনকি নিজের নাম নাম ভাঁড়িয়ে চিকিৎসা করেও ক্ষান্ত থাকেননি তিনি, প্রায় ৫০ টি বেশি অস্ত্রোপচারও (Operation) সেরে ফেলেছেন। এর মধ্যে অনেকে মারা গেছেন বলেও খবর। হরিয়ানার এক সরকারি হাসপাতালে (Haryana Government Hospital) এই ঘটনা ঘটেছে।

জানা গেছে, ওই অভিযুক্ত চিকিৎসক অপর এক হৃদরোগ বিশেষজ্ঞের নাম ব্যবহার করে এতদিন চিকিৎসা চালিয়ে যাচ্ছিলেন। তবে অভিযুক্ত হৃদরোগ বিশেষজ্ঞ নয় বলেই জানা গেছে। পুলিশ সূত্রে খবর, অভিযুক্ত চিকিৎসক নিজেকে একজন হৃদরোগ বিশেষজ্ঞ বলে দাবি করতেন। নাম জানিয়েছেন পঙ্কজমোহন শর্মা (Pankaj Mohan Sharma) । ৫০টির বেশি অস্ত্রোপচার করে ফেলেছেন তিনি। হরিয়ানার ফরিদাবাদের ঘটনায় চাঞ্চল্য তৈরি হয়েছে। প্রায় আট মাস ধরে ওই চিকিৎসক ফরিদাবাদের সরকারি হাসপাতালে হৃদরোগের অস্ত্রোপচার করছেন।

আরও পড়ুন- মধ্যপ্রদেশে সরকারি চাকরির বেতন নিচ্ছে ৫০,০০০ ভূত!

শনিবার ঘটনাটি প্রকাশ্য আসে। আরও খবর, ওই চিকিৎসক যে ‘পঙ্কজমোহন’এর নাম ভাড়িয়ে এতদিন চিকিৎসা চালাচ্ছিলেন, সেই হৃদ্‌রোগ বিশেষজ্ঞ পঙ্কজমোহন শর্মার কাছে গিয়েই আসল সত্যিটা জানিয়ে দেন এক রোগী। তার পরেই সত্য প্রকাশে আসে। অভিযুক্তের নামে এফআইআর দায়ের করা হয়েছে। হাসপাতাল কর্তৃপক্ষের বিরুদ্ধেও একটি এফআইআর দায়ের হয়েছে। প্রাথমিক তদন্তে পুলিশ জানতে পেরেছে, ওই চিকিৎসক যাঁদের অস্ত্রোপচার করেছিলেন, তাদের অনেকেই মারা গেছেন, বাকিরা বিভিন্ন শারীরিক জটিলতায় ভুগছেন।

পুলিশ সূত্রে খবর, ২০২৪-এর জুলাই থেকে ২০২৫-এর ফেব্রুয়ারি পর্যন্ত ওই হাসপাতালে চিকিৎসা করেছেন অভিযুক্ত। কিভাবে একজন চিকিৎসক এই ধরনের কাজ করতে পারেন, তা নিয়ে প্রশ্ন উঠেছে। চিকিৎসক পঙ্কজমোহন অভিযুক্ত চিকিৎসকের বিরুদ্ধে আইনি নোটিস দেন এবং ইন্ডিয়ান মেডিক্যাল অ্যাসোসিয়েশন-এও অভিযোগ দায়ের করেন। হাসপাতালে ওই চিকিৎসকের আসা বন্ধ করে দেওয়া হয়েছে।

দেখুন আরও খবর-